joelniklaus/EU_Wikipedias huggingface dataset:
The Coca-Cola Company

Η The Coca-Cola Company είναι αμερικανική πολυεθνική εταιρεία  παραγωγής, πώλησης και εμπορίας μη αλκοολούχων συμπυκνωμένων ποτών και σιροπιών. Έχει την έδρα της στην Ατλάντα της Τζόρτζια στις ΗΠΑ.

Η εταιρεία είναι περισσότερο γνωστή για τη ναυαρχίδα των προϊόντων της, την Coca-Cola, που εφευρέθηκε το 1886 από τον φαρμακοποιό Τζον Στιθ Πέμπερτον στο Κολόμπους της Τζόρτζια. Η φόρμουλα της Coca-Cola και το εμπορικό σήμα αγοράστηκαν το 1889 από τον Άσα Γκριγκς Κάντλερ (30 Δεκεμβρίου 1851 - 12 Μαρτίου 1929), ο οποίος δημιούργησε τη The Coca-Cola Company το 1892. Η εταιρεία λειτουργεί με σύστημα δικαιόχρησης (franchise) από το 1889, όπου η The Coca-Cola Company παράγει μόνο πυκνό σιρόπι, το οποίο στη συνέχεια πωλείται σε διάφορες εταιρείες εμφιάλωσης σε όλο τον κόσμο, οι οποίες κατέχουν τα αποκλειστικά δικαιώματα. Η The Coca-Cola Company κατέχει τα δικαιώματα παραγωγής στη Βόρεια Αμερική, ως Coca-Cola Refreshments.

Το μετοχικό κεφάλαιο της εταιρείας είναι εισηγμένο στο Χρηματιστήριο της Νέας Υόρκης (NYSE: KO) και αποτελεί μέρος του DJIA, του S&P 500 index, του Russell 1000 Index και του Russell 1000 Growth Stock Index.

Παραπομπές

Εξωτερικοί σύνδεσμοι 
 
 

Επιχειρήσεις των ΗΠΑ
Επιχειρήσεις τροφίμων
Πολυεθνικές επιχειρήσεις τροφίμων
Coca-Cola
Carlsberg Group

Η Carlsberg Group (στα δανικά ) είναι εταιρεία ζυθοποιίας γερμανικού τύπου που ιδρύθηκε το 1847 από τον Γιάκομπ Κρίστιαν Γιάκομπσεν. Η πρώτη έδρα της εταιρείας βρίσκεται στην Κοπεγχάγη της Δανίας. Από το θάνατο Jacobsen στο 1887 majorité ο ιδιοκτήτης της εταιρείας έχει-ήταν το Carlsberg Foundation. Ναυαρχίδα της εταιρείας αποτελεί η Carlsberg Beer (από το γιο του Γιάκομπσεν, Καρλ), αλλά επίσης παρασκευάζει τις Tuborg, Kronenbourg, Somersby cider, τη ρωσική μπύρα Baltika, τη βελγική Grimbergen και πάνω από 500 τοπικές μπίρες.

Μετά τη συγχώνευση των περιουσιακών της στοιχείων με το νορβηγικό όμιλο Orkla ASA τον Ιανουάριο του 2001, η Carlsberg έγινε ο πέμπτος μεγαλύτερος όμιλος ζυθοποιίας στον κόσμο. Μετά από μια αποτυχημένη προσπάθεια εξαγοράς από την Orkla, η Carlsberg έγινε ο μοναδικός ιδιοκτήτης μετά την αγορά μεριδίου του ζυθοποιείου της Orkla το 2004. Είναι ο μεγαλύτερος πωλητής μπύρας στη Ρωσία με περίπου 40% μερίδιο αγοράς. Το 2009 η Carlsberg κατατάσσονταν τέταρτη σε όλο τον κόσμο, ενώ απασχολούσε περίπου 45.000 εργαζομένους.

Παραπομπές

Εξωτερικοί σύνδεσμοι 
 

Εταιρείες ιδρυθείσες το 1847
Ζυθοποιίες
Άκρινγκτον

Το  Άκρινγκτον είναι μια πόλη στο δήμο Hyndburn του Lancashire, Αγγλία. Απέχει περίπου 4 μίλια (6 χλμ) ανατολικά της Blackburn, 6 μίλια (10 χλμ) δυτικά του Μπέρνλεϊ, 13 μίλια (21 χιλιόμετρα) ανατολικά του Πρέστοξ, 20 μίλια (32 χιλιόμετρα) βόρεια απο το κέντρο της πόλης του Μάντσεστερ και βρίσκεται ως επί το πλείστον δίπλα στον ποταμό Hyndburn.Ο πληθυσμός της πόλης σύμφωνα με την καταμέτρηση του 2001 είναι 45.600 κατάτοικοι ενω η ευήτερη περιοχή έχει πληθυσμό πάνω απο 80.000.Το  Άκρινγκτον είναι ένα πρώην κέντρο των βιομηχανιών βάμβακος και μηχανών κλωστοϋφαντουργίας. Η πόλη φημίζεται για την κατασκευή των πιο σκληρών και πυκνων τούβλων κτίριων στον κόσμο, "τα Accrington NORI" (σίδηρος), τα οποία χρησιμοποιήθηκαν για την κατασκευή του Empire State Building και για τα θεμέλια της Blackpool Tower.Η πόλη είναι η έδρα της Άκρινγκτον Στάνλει μιας εκ των 12 ομάδων που ίδρυσαν το Αγγλικό πρωτάθλημα ποδοσφαίρου.

Πόλεις της Αγγλίας
Warcraft: Η Σύγκρουση Δυο Κόσμων

Το Warcraft: Η Σύγκρουση Δυο Κόσμων (πρωτότυπος τίτλος: Warcraft, γνωστό και ως Warcraft: The Beginning) είναι μία αμερικανική φανταστική ταινία περιπέτειας, του 2016, σε σκηνοθεσία Ντάνκαν Τζόουνς. Το σενάριο το έγραψε ο Τζόουνς, ο Τσαρλς Λίβιτ και ο Κρις Μέτζεν, και βασίστηκε στα μυθιστορήματα της σειράς βιντεοπαιχνιδιών Warcraft, που διαδραματίζονται στο Azeroth. Πρωταγωνιστούν οι Τράβις Φίμελ, Πάολα Πάτον, Μπεν Φόστερ, Ντόμινικ Κούπερ, Τόμπι Κέμπελ και Μπεν Σνέτζερ. Η ταινία επικεντρώνεται στην αρχική μάχη που δώσανε τα Orcs και οι Άνθρωποι, η οποία διεξάγεται σε διάφορα μέρη από το βιντεοπαιχνίδι. Η ταινία, είχε ανακοινωθεί, ως εγχείρημα, από το 2006, μετά τη συμφωνία της Legendary Entertainment και της Blizzard Entertainment.

Το έργο έκανε πρεμιέρα στις 24 Μαΐου του 2016, στο Παρίσι και η διανομή της στις ΗΠΑ, ξεκίνησε από την Universal Pictures, στις 10 Ιουνίου του 2016. Αν και οι κριτικές που δέχτηκε δεν ήταν ευνοϊκές, ενώ και τα έσοδα στις ΗΠΑ δεν ήταν τα αναμενόμενα, η ταινία έγινε η πιο επιτυχημένη εισπρακτικά, μετά το Prince of Persia: The Sands of Time (2010), όλων των εποχών, στην κατηγορία ταινιών που έχουν βασιστεί σε ιστορία βιντεοπαιχνιδιού. Παρόλα αυτά, τα έσοδα θεωρούνται απογοητευτικά για το εγχείρημα.

Παραπομπές

Εξωτερικοί σύνδεσμοι 

 
 
 
 
 

Ταινίες του 2016
Αγγλόφωνες ταινίες
Αμερικανικές ταινίες
Αμερικανικές 3D ταινίες
Αμερικανικές επικές ταινίες
High fantasy ταινίες
Ταινίες παραγωγής Legendary Pictures
Ταινίες παραγωγής Universal Pictures
Ταινίες βασισμένες σε βιντεοπαιχνίδια
Αμερικανικές περιπετειώδεις ταινίες φαντασίας
S&P Global

Η S&P Global Inc. είναι αμερικανική εισηγμένη εταιρεία που εδρεύει στη Νέα Υόρκη. Οι βασικοί τομείς της επιχειρηματικής της δραστηριότητας είναι τα οικονομικά και η ανάλυση πληροφοριών. Είναι η μητρική εταιρεία των Standard & Poor's, S&P Global Market Intelligence, S&P Global Platts, J.D. Power and Associates, ενώ κατέχει και το πλειοψηφικό πακέτο των μετοχών της κοινής επιχείρησης S&P Dow Jones Indices.

Η εταιρεία ονομαζόταν «McGraw Hill Companies» έως το 2013, όταν μετονομάστηκε σε «McGraw Hill Financial, Inc.». Τον Απρίλιο του 2016 πήρε την ονομασία «S&P Global Inc.».

Παραπομπές

Εξωτερικοί σύνδεσμοι 
 

Επιχειρήσεις των ΗΠΑ
Λουσότο

Το Λουσότο (Αγγλικά: Lushoto, Σουαχίλι: Lushoto (mji)), είναι μικρή πόλη που βρίσκεται σε υψόμετρο 1.930 m επάνω από την επιφάνεια της θάλασσας, στα Ουσαμπάρα Όρη.

Είναι η επαρχιακή πρωτεύουσα της Περιοχής Λουσότο (Lushoto District).

Η πόλη, αποτελείται διοικητικά από ένα Αστικό Τμήμα και σύμφωνα με την απογραφή του 2012, ο πληθυσμός του ήταν 28.190 άτομα.

Ιστορία
Παλαιότερα ήταν γνωστή ως Wilhelmstal (Γερμανικά: Κοιλάδα του Γουλιέλμου) και πήρε το όνομά της από τον Αυτοκράτορα Γουλιέλμο Β΄ της Γερμανίας.

Κατά τη διάρκεια της Γερμανικής αποικιακής περιόδου από το 1890 έως το 1918, η περιοχή ήταν δημοφιλής στους εποίκους, εξ'ου και το Γερμανικό όνομα Wilhelmstal, στην τοποθεσία. Δημιουργήθηκαν μεγάλα αγροκτήματα και φυτείες και η περιοχή είχε εκτιμηθεί για το ευχάριστο ορεινό της κλίμα. Πολυάριθμες Εκκλησιαστικές αποστολές ήταν και παραμένουν ενεργές.

Μεταφορές
Το Λουσότο (Lushoto) συνδέεται με ασφαλτοστρωμένο δρόμο, μέσω του Μόμπο (Mombo), με τον οδικό κορμό B1, ο οποίος συνδέει την Αρούσα (Arusha) με το Νταρ ες Σαλαάμ (Dar es Salaam). 

Καθημερινά, εκτελούνται δρομολόγια με τις δημόσιες συγκοινωνίες για Νταρ ες Σαλαάμ (Dar es Salaam), Αρούσα (Arusha), Μόσι (Moshi) και Τάνγκα (Tanga).

Τουρισμός
Το τροπικό της δάσος, είναι ένα από τα πιο δημοφιλή βιο-ποικιλόμορφα μέρη στην Αφρική. Συνορεύοντας με το τροπικό δάσος, της περιοχής και συγκεκριμένα επί της παρακείμενης οροσειράς των Ουσαμπάρα, υπάρχει το εδώ και σχεδόν 50 χρόνια, ελληνικών συμφερόντων - ιδιοκτησίας κατάλυμα, με την επωνυμία ''Lawns Hotel.

Γεωργία
Η ενδοχώρα του είναι ιδανική για τη γεωργία, η οποία περιλαμβάνει: μπανάνες, αχλάδια, κολοκύθια, ντομάτες, πατάτες, γλυκοπατάτες, αραβόσιτο, λάχανα, καρότα, πιπεριές, μήλα κλπ.

Δείτε επίσης
 Διοικητικές υποδιαιρέσεις της Τανζανίας
 Περιφέρεια Τάνγκα
 Περιοχή Λουσότο

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
  Lushoto District Homepage for the 2002 Tanzania National Census
  lushoto district website

Κατοικημένες περιοχές στην Περιφέρεια Τάνγκα
Πόλεις της Τανζανίας
Αρντιγκλάι

Το Αρντιγκλάι (Ardingly) είναι χωριό της κομητείας του Δυτικού Σάσσεξ.

Ιστορία
Πριν τη Ρωμαϊκή κατάκτηση της Βρετανίας, η ευρύτερη περιοχή του Αρντιγκλάι καλυπτόταν από δάσος. Αργότερα, οι Ρωμαίοι κατασκεύασαν στρατιωτικό δρόμο, ο οποίος διέσχιζε την περιοχή του σημερινού Αρντιγκλάι. Ένας δεύτερος δρόμος, ο σημερινός κεντρικός δρόμος, κατασκευάστηκε για να διευκολύνει την κάθοδο από τα Σάουθ Ντάουνς προς θερινά κτήματα στην περιοχή του Δυτικού Σάσεξ. 

Ο ναός του χωριού χτίστηκε μεταξύ του 1325 και 1340.

Αξιοθέατα
Η έπαυλη του Γουέικχερστ Πλέις (Wakehurst Place) χτίστηκε γύρω στο 1200 και επισκευάστηκε το 1590· σήμερα την έπαυλη επισκέπτονται περισσότερα από 400.000 άτομα κάθε χρόνο. Βόρεια του χωριού, η Αγροτική Έκθεση της Νότιας Αγγλίας ελκύει γύρω στους 200.000 επισκέπτες ετησίως. Το χωριό έδωσε το όνομά του στο παραπλήσιο ιδιωτικό σχολείο Αρντιγκλάι Κόλετζ (Ardingly College), που ιδρύθηκε το 19ο αιώνα από τον Αγγλικανό ιερέα Ναθάνιελ Γούνταρντ. Ο, ανενεργός σήμερα, σιδηροδρομικός σταθμός του χωριού λειτούργησε από το 1883 ως το 1963.

Εξωτερικοί σύνδεσμοι

http://www.ardingly.org/

http://www.seas.org.uk/

http://www.kew.org/visit-wakehurst

http://www.ardingly.com/
Ύφεση (μουσική)

Ύφεση ονομάζεται η ελάττωση ενός μουσικού τόνου κατά 1 ημιτόνιο. Συμβολίζεται με () και μπαίνει μπροστά από νότα. Επίσης, χρησιμοποιείται η διπλή ύφεση (), η οποία ελαττώνει κατά 2 ημιτόνια τον ήχο της νότας της οποίας γράφεται.

Δείτε επίσης
 δίεση
 μουσική κλίμακα

Μουσική θεωρία
Μουσική σημειογραφία
Τάγμα της Βρετανικής Αυτοκρατορίας

Το Τάγμα της Βρετανικής Αυτοκρατορίας (αγγλικά: Order of the British Empire) είναι ένα τάγμα ιπποσύνης της Μεγάλης Βρετανίας, το οποίο τιμά ανθρώπους των τεχνών και των επιστημών αλλά και ανθρώπους με διαφορετική δημόσια προσφορά όπως και ανθρώπους που δραστηριοποιούνται στην φιλανθρωπία και στις αγαθοεργίες. Δημιουργήθηκε στις 4 Ιουνίου του 1917, από τον Βασιλιά Γεώργιο Ε΄. Διαθέτει πέντε κύριες διαβαθμίσεις και η ανώτατη βαθμίδα αντιστοιχεί στον τίτλο Σερ (ιππότης) και Ντέιμ (κυρία).

Τάξεις
Οι τάξεις του τάγματος της Βρετανικής Αυτοκρατορίας (η πρώτη είναι η υψηλότερη):
Knight Grand Cross or Dame Grand Cross of the Most Excellent Order of the British Empire (GBE) -  Ιππότης (ή Κυρία) μεγαλόσταυρος του πιο εξαιρέτου τάγματος της Βρετανικής Αυτοκρατορίας (ΙΜΒΑ)
Knight Commander or Dame Commander of the Most Excellent Order of the British Empire (KBE or DBE) -  Ιππότης Διοικητής του πιο εξαιρέτου τάγματος της Βρετανικής Αυτοκρατορίας (ΙΔΒΑ)
Commander of the Most Excellent Order of the British Empire (CBE) - Διοικητής του πιο εξαιρέτου τάγματος της Βρετανικής Αυτοκρατορίας (ΔΒΑ)
Officer of the Most Excellent Order of the British Empire (OBE) -  Αξιωματικός του πιο εξαιρέτου τάγματος της Βρετανικής Αυτοκρατορίας (ΑΒΑ)
Member of the Most Excellent Order of the British Empire (MBE) - Μέλος του πιο εξαιρέτου τάγματος της Βρετανικής Αυτοκρατορίας (ΜΒΑ)
Αυτοί στους οποίους έχει απονεμηθεί αυτή η διάκριση, αναφέρονται σε γραπτά κείμενα με τη συντομογραφία του τίτλου τους (GBE, KBE, DBE, CBE, OBE, MBE).

Παραπομπές

Πηγές 

The Honours system — UK Government
Queen's Birthday and New Year honours — The London Gazette, lists recipients of honours
"The Most Excellent Order of the British Empire" (2002) — Cambridge University Heraldic and Genealogical Society
"Order of Precedence in England and Wales", Velde, F. R. (2003) — Heraldica.org
Search recommendations for the Order of the British Empire on the UK National Archives' website
The Chapel of the Most Excellent Order of the British Empire – OBE Chapel Exterior detail — jpg image, IanMcGrawPhotos.co.uk
Λεξικό Μουσικής της Οξφόρδης του Michael Kennedy, εκδ. Γιαννέλη, Α' αγγλική έκδ. 1985, τόμος Α', ΕΙΣΑΓΩΓΙΚΑ, ΤΙΤΛΟΙ ΕΥΓΕΝΙΑΣ

Ηνωμένο Βασίλειο
Τιμητικές διακρίσεις
Σεξουαλικές επιθέσεις στη Γερμανία την παραμονή της Πρωτοχρονιάς του 2016

Κατά τη διάρκεια των εορτασμών το βράδυ της παραμονής της Πρωτοχρονιάς 2015/2016, έγιναν σε διάφορες γερμανικές πόλεις εκατοντάδες σεξουαλικές επιθέσεις εις βάρος γυναικών. 

Οι περισσότερες επιθέσεις πραγματοπoιήθηκαν μπροστά στο σιδηροδρομικό σταθμό της Κολωνίας. Επιθέσεις καταγράφηκαν και στο Αμβούργο, στο Μπίλεφελντ, στη Φρανκφούρτη, στο Ντόρτμουντ, στο Ντύσσελντορφ και στη Στουτγκάρδη. Αντίστοιχες επιθέσεις καταγράφηκαν και σε άλλες ευρωπαϊκές χώρες

Τα θύματα δέχτηκαν επίθεση αφού περικυκλώθηκαν, σε ανοιχτούς χώρους, από ομάδες ανδρών (πολλοί από τους οποίους ήταν μεθυσμένοι), κυρίως αραβικής ή βορειοαφρικανικής καταγωγής, σύμφωνα και με τις μαρτυρίες των ίδιων των θυμάτων. 

Η γερμανική αστυνομία δέχτηκε επικρίσεις για τη στάση της τόσο κατά τη διάρκεια των επιθέσεων κυρίως στην Κολωνία, όσο και τις αμέσως επόμενες ημέρες. Tην 1η Ιανουαρίου 2016, το γραφείο τύπου της αστυνομίας της Κολωνίας εξέδωσε ανακοίνωση στην οποία έκανε λόγω για γενικά ειρηνικό εορτασμό κατά τη διάρκεια της αλλαγής του χρόνου. 

Τις πρώτες μέρες μετά τα γεγονότα, δεν υπήρχαν αναφορές στις επιθέσεις σε πολλά γερμανικά μέσα ενημέρωσης. Αναφορές άρχισαν να γίνονται όταν άρχισε να φαίνεται η έκταση των επιθέσεων κυρίως από τις συνεχώς αυξανόμενες καταγγελίες στα μέσα κοινωνικής δικτύωσης. Η καθυστερημένη αναφορά στις επιθέσεις από τα μέσα ενημέρωσης, είχε ως αποτέλεσμα να κατηγορηθούν τόσο τα ίδια όσο και οι αρχές της Γερμανίας ότι προσπάθησαν να κρύψουν τα γεγονότα και την έκτασή τους για να αποφύγουν την κριτική σχετικά με την πολιτική που ακολουθείται σχετικά με την παροχή ασύλου και τη μετανάστευση. 

Μέχρι τον Ιούλιο του 2016 τέσσερις από τους δράστες είχαν καταδικαστεί.  Κατηγορίες εκκρεμούν για άλλα 120 άτομα εκ των οποίων οι μισοί δεν έχουν γερμανική υπηκοότητα και πήγαν πρόσφατα στην Γερμανία. Περισσότερες από 1200 γυναίκες δέχτηκαν επίθεση σε διάφορες γερμανικές πόλεις ενώ περισσότεροι από 2.000 άνδρες πιστεύεται ότι συμμετείχαν σ’ αυτές.

Παραπομπές

Έγκλημα στη Γερμανία
Ομαδικός βιασμός
Περιστατικά βίας εις βάρος γυναικών
Αναγνώστης Δεληγιάννης (ΚΚΕ)

Ο Αναγνώστης Δεληγιάννης (1900-1944) ήταν κομμουνιστής, καπνεργάτης συνδικαλιστής και μαχητής των Διεθνών Ταξιαρχιών. Εκτελέστηκε το 1944 στο στρατόπεδο Παύλου Μελά Θεσσαλονίκης από τους Γερμανούς.

Βιογραφικό

Νεανικά χρόνια
Ο Αναγνώστης Δεληγιάννης γεννήθηκε το 1900 στο Γάνο της Ανατολικής Θράκης και το 1920 ήρθε με την οικογένειά του πρόσφυγας στην Καβάλα.
Στην Καβάλα δούλεψε ως καπνεργάτης, όπου ήρθε σε επαφή με την κομμουνιστική ιδεολογία και έγινε μέλος του ΚΚΕ. Διακρίθηκε στον καπνεργατικό συνδικαλισμό και έφτασε μέχρι τη θέση του γραμματέα της Καπνεργατικής Ομοσπονδίας Ελλάδας. 
Για όλη του την αγωνιστική δράση διώχθηκε, φυλακίσθηκε και εξορίστηκε πολλές φορές.

Από τον Αη-Στράτη στις Διεθνείς Ταξιαρχίες
Το 1935 δραπέτευσε από τον Αη-Στράτη και κατέφυγε στη Σοβιετική Ένωση. Αργότερα μεταβαίνει μαζί με άλλους Έλληνες (Σακαρέλος, Βαβούδης κ.α) στην Ισπανία, όπου πολέμησε στον Ισπανικό εμφύλιο πόλεμο ως υποδιοικητής στον "ελληνικό λόχο" του τάγματος "Δημητρώφ" των Διεθνών Ταξιαρχιών. Διακρίθηκε στα πεδία των μαχών και του απονεμήθηκαν μετάλλια και διακρίσεις.

Το ψευδώνυμό του στην Ισπανία ήταν "Γιάννης Σιγανός"

Ξανά στον Αη-Στράτη και τραγικό τέλος
Με τη λήξη του Ισπανικού εμφυλίου στις αρχές του 1939 περνά στη Γαλλία, συλλαμβάνεται από τις γαλλικές αρχές και απελαύνεται στην Ελλάδα, όπου το Καθεστώς της 4ης Αυγούστου τον εξορίζει και πάλι στον Αη-Στράτη. 

Το 1943 κατά τη διάρκεια της ναζιστικής κατοχής, μεταφέρεται από τον Αη-Στράτη στις φυλακές Παύλου Μελά στη Θεσσαλονίκη.  Εκεί οι γερμανοβουλγαρικές αρχές του προτείνουν να λάβει την βουλγαρική υπηκοότητα αφού η οικογένειά του είχε εγκατασταθεί ως προσφυγική στην Καβάλα που ανήκε στη Βουλγαρική ζώνη κατοχής. Ο Δεληγιάννης αρνείται κατηγορηματικά αυτήν την πρόταση και το 1944 οδηγείται στο εκτελεστικό απόσπασμα.

Πηγές
 Κώστας Γκριτζώνας "Κόκκινοι δραπέτες 1920-1944", Εκδόσεις Γλάρος, Αθήνα 1985
 Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
 Ιστορία της Αντίστασης 1940-1944, Εκδόσεις Αυλός, Αθήνα 1979
 Γρηγόρης Φαράκος "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004

Παραπομπές 

Έλληνες κομμουνιστές
Έλληνες συνδικαλιστές
Ισπανικός Εμφύλιος
Εκτελεσθέντες αντιστασιακοί
AutoDiana

Η AutoDiana ήταν ελληνική εταιρία κατασκευής οχημάτων με έδρα τη Θεσσαλονίκη, σε λειτουργία από το 1975 έως το 1984. Το κύριο προϊόν ήταν το μοντέλο Unicar (δεν πρέπει να συγχέεται με ισπανική αμαξοποιία με το ίδιο όνομα), ένα φορτηγό 4x4 πολλαπλών χρήσεων. Είχε ωφέλιμο φορτίο 1500 κιλών, κινητήρα Mercedes-Benz Diesel, και άξονες Dodge. Η παραγωγή του, μαζί με αυτή  αντίστοιχων ελληνικών οχημάτων πολλαπλών χρήσεων όπως το Unitrak της Πετρόπουλος, το Aγρικόλα, το Autofarma της Motoemil, το Autotractor της Balkania, το Agricar της NAMCO και άλλων, διεκόπη μετά από αλλαγή του νόμου για τα αγροτικά οχήματα, το 1984.

Πηγές 
 L.S. Skartsis and G.A. Avramidis, "Made in Greece", Typorama, Patras, Greece (2003) ISBN 960-7620-30-5 (republished by the University of Patras Science Park, 2007).
 L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)

Εξωτερικοί σύνδεσμοι 
 Trucks of the world

Πρώην ελληνικές αυτοκινητοβιομηχανίες
Ελληνικά εμπορικά σήματα
Aral AG

Η Aral είναι εταιρεία καυσίμων αυτοκινήτων και πρατήρια βενζίνης, με έδρα το Μπόχουμ της Γερμανίας. Είναι παρούσα στην Γερμανία και το Λουξεμβούργο, αλλά στο παρελθόν διέθετε πρατήρια στις περισσότερες χώρες της Δυτικής και Κεντρικής Ευρώπης. Ιδρύθηκε το 1898 ως «Westdeutsche Benzol-Verkaufs-Vereinigung GmbH». Η εταιρεία μετονομάστηκε σε Aral το 1924, μία επωνυμία που προέρχεται από τις γερμανικές λέξεις «ARomaten» και «ALiphaten», αναφερόμενες στα αρωματικά και αλειφατικά συστατικά που βρίσκονται στη βενζίνη, αντίστοιχα. Το σύνθημα της εταιρείας είναι alles super.

Στις 15 Ιουλίου του 2001, συμφωνήθηκε ότι το 51% των μεριδίων στην Veba ΟΙ AG θα αποκτούσε η Deutsche BP AG. Την 1η Φεβρουαρίου του 2002, η εξαγορά ολοκληρώθηκε. Η επωνυμία Aral διατηρήθηκε, ενώ 650 σταθμοί BP στη Γερμανία μετονομάστηκαν σε Aral. 6 επώνυμα πρατήρια BP παρέμεναν σε λειτουργία στη Γερμανία για την προστασία των δικαιωμάτων της εταιρείας όσον αφορά την επωνυμία, ενώ αλλού, όπως σε Πολωνία και Αυστρία, τα πρατήρια Aral μετονομάστηκεν σε BP. Σε ορισμένες χώρες τα πρατήρια Aral πωλήθηκαν σε εθνικές εταιρείες.

Προϊόντα 
Η Aral προσφέρει διάφορα προϊόντα πετρελαίου. Εκτός από την κλασική βενζίνη, το πετρέλαιο κίνησης και τα λιπαντικά, διαθέτει φυσικό αέριο, υγραέριο όπως προπάνιο ή βουτάνιο, υγρό και αέριο υδρογόνο και πετρέλαιο θέρμανσης.

Πολλά πρατήρια της Aral προσφέρουν ένα ευρύτερο φάσμα αντικειμένων, συχνά επίσης PetitBistro. Επιπλέον, εμπεριέχουν πλυντήριο αυτοκινήτων για τον καθαρισμό του εξωτερικού και του εσωτερικού αυτοκινήτων και οχημάτων.

Για τις επιχειρήσεις, η Aral προσφέρει διαφορετικούς τύπους καρτών καυσίμων. Υπάρχει η Aral CardKomfort για τις μικρές επιχειρήσεις, η Aral CardPlus για τις μεγαλύτερες εταιρείες και η Aral CardTruck με πρόσθετες υπηρεσίες που σχετίζονται με φορτηγά.

Σε μία μελέτη αποτύπωσης της ποιότητας των προσφορών και των υπηρεσιών προς τους πελάτες, στους σταθμούς φυσικού αερίου, η οποία πραγματοποιήθηκε από την Deutsche Gesellschaft für Verbraucherstudien (DtGV, Γερμανική Ένωση Μελέτης για τον Πελάτη) σε συνεργασία με τη N24, η Aral τερμάτισε 3η πίσω από την Q1 και την OIL.

Λογότυπο 
Το λογότυπο της εταιρείας όπως έχει εξελιχθεί με το πέρασμα του χρόνου. Κύριο στοιχείο του λογότυπου είναι το σχήμα ρόμβου, στο οποίο εμπεριέχεται η εκαστοτε επωνυμία της εταιρείας.

Παραπομπές

Εξωτερικοί σύνδεσμοι 

 

Επιχειρήσεις ενέργειας
Επιχειρήσεις της Γερμανίας
Γερμανικά εμπορικά σήματα
Ράινερ Ράουφμαν

Ο Μάρκος Ράινερ Ράουφμαν (ή Μάρκος Ράουφμαν) είναι πρώην ποδοσφαιριστής που αγωνίιζόταν ως Κεντρικός επιθετικός.

Αφότου αγωνίστηκε τα περισσότερα χρόνια της καριέρας του στη Γερμανία, συνέχισε στην Κύπρο και στην Ομόνοια Λευκωσίας. Επιπρόσθετα, πολιτογραφήθηκε Κύπριος και συμμετείχε στην Εθνική Κύπρου (ποδόσφαιρο ανδρών).

Τίτλοι-διακρίσεις

Ομαδικά
Πρωτάθλημα Α΄ κατηγορίας: 2000-01, 2002-03
Κύπελλο Κύπρου: 1999–00
Super Cup: 2001, 2003

Ατομικά
Πρώτος σκόρερ Α΄ κατηγορίας: 1997–98, 1998–99, 1999–00, 2000–01

Παραπομπές

Εξωτερικοί σύνδεσμοι

Cyprus stats at Eu-Football

Γερμανοί ποδοσφαιριστές
Κύπριοι ποδοσφαιριστές
Επιθετικοί ποδοσφαιριστές
Ποδοσφαιριστές Μπούντεσλιγκα
Ποδοσφαιριστές 2. Μπουντεσλίγκα
Ποδοσφαιριστές Άιντραχτ Φραγκφούρτης
Ποδοσφαιριστές Αρμίνια Μπίλεφελντ
Ποδοσφαιριστές ΛΑΣΚ
Ποδοσφαιριστές Α΄ κατηγορίας Κύπρου
Ποδοσφαιριστές Ομόνοιας Λευκωσίας
Ποδοσφαιριστές Εθνικής Κύπρου
Κύπριοι προπονητές ποδοσφαίρου
Προπονητές ποδοσφαίρου Ολυμπιακού Λευκωσίας
Μαντίνκα (λαός)

Οι Μαντίνκα (επίσης γνωστοί ως Μαντένκα, Μαντίνκο, Μαντίνγκο και Μαλίνκε) είναι εθνοτική ομάδα της Δυτικής Αφρικής με εκτιμώμενο παγκόσμιο πληθυσμό των έντεκα εκατομμυρίων. Είναι απόγονοι της αυτοκρατορίας του Μάλι, η οποία ανήλθε στην εξουσία υπό την ηγεσία του βασιλέα Σουντιάτα Κεϊτά. Οι Μαντίνκα με την σειρά τους ανήκουν στην μεγαλύτερη εθνογλωσσική ομάδα της Δυτικής Αφρικής, τους Μαντέ, που αντιπροσωπεύουν περισσότερο από είκοσι εκατομμύρια άτομα (συμπεριλαμβανομένων των Ντιουλά, Κασονκέ και Μπαμπάρα). Σήμερα, το μεγαλύτερο ποσοστό των Μαντίνκα στην Αφρική είναι μουσουλμάνοι.

Διασπορά
Οι Μαντίνκα ζουν κυρίως στη Δυτική Αφρική, ιδίως στην Γκάμπια, τη Γουινέα, το Μάλι, τη Σιέρα Λεόνε, την Ακτή του Ελεφαντοστού, την Σενεγάλη, την Μπουρκίνα Φάσο, την Λιβερία, την Γουινέα-Μπισάου, στις περιοχές του Νίγηρα και τη Μαυριτανία. Αν και είναι ευρέως διαδεδομένη ομάδα, οι Μαντίνκα δεν αποτελούν τη μεγαλύτερη εθνοτική ομάδα σε οποιαδήποτε από τις χώρες στις οποίες ζουν, εκτός της Γκάμπια. Οι περισσότεροι ζουν σε δίκτυα οικογενειών σε παραδοσιακά χωριά της υπαίθρου. Τα χωριά των Μαντίνκα είναι αρκετά αυτόνομα και καθοδηγούνται από έναν αρχηγό και την ομάδα των γερόντων. Ζουν σε προφορική κοινωνία και η μάθηση γίνεται συνήθως μέσα από  ιστορίες, τραγούδια και παροιμίες.

Ανεξαρτησία
Προερχόμενοι από το Μάλι, οι Μαντίνκα κέρδισαν την ανεξαρτησία τους από προηγούμενες αυτοκρατορίες κατά τον δέκατο τρίτο αιώνα και ίδρυσαν τη δική τους αυτοκρατορία που απλωνόταν σε όλη τη Δυτική Αφρική. Μετανάστευσαν δυτικά από τον ποταμό Νίγηρα σε αναζήτηση καλύτερων γεωργικών εκτάσεων και περισσότερες ευκαιρίες για κατακτήσεις. Μέσα από μια σειρά συγκρούσεων, κυρίως με το Ιμαμάτο της Φούτα Τζαλόν, περίπου το ήμισυ του πληθυσμού των Μαντίνκα εξισλαμίστηκε εγκαταλείποντας τις ανιμιστικές πεποιθήσεις του. Κατά τη διάρκεια του 16ου, 17ου και 18ου αιώνα πολλοί Μαντίνκα υποδουλώθηκαν και στάλθηκαν στην Αμερική και ως εκ τούτου, ένα σημαντικό ποσοστό των Αφροαμερικανών στις Ηνωμένες Πολιτείες αντλεί την καταγωγή του από τους Μαντίνκα.

Παραπομπές σημειώσεις

Εξωτερικοί σύνδεσμοι
 Mandinka
 Malinke
 A UK based website devoted to playing Malinke djembe rhythms
 The Ethnologue page for this people group
 
 

Εθνοτικές ομάδες στη Γκάμπια
Εθνοτικές ομάδες στη Γουινέα
Εθνοτικές ομάδες στο Μάλι
Εθνοτικές ομάδες στην Ακτή του Ελεφαντοστού
Εθνοτικές ομάδες στην Μπουρκίνα Φάσο
Εθνοτικές ομάδες στην Γουινέα-Μπισάου
Εθνοτικές ομάδες στη Μαυριτανία
Εθνοτικές ομάδες στη Σιέρα Λεόνε
Εθνοτικές ομάδες στη Λιβερία
Εθνοτικές ομάδες στη Σενεγάλη
Αστυνομία της Καταλονίας

Η Αστυνομία της Καταλονίας (καταλανικά: Policia de la Generalitat de Catalunya - Mossos d'Esquadra) είναι πολιτικό σώμα ασφαλείας της περιφέρειας της Καταλονίας που τελεί κάτω από τον άμεσο έλεγχο της περιφερειακής Κυβέρνησης και συγκεκριμένα του Τμήματος Δικαιοσύνης και Εσωτερικών. Είναι ένα από τα τρία ιδιαίτερα σώματα περιφερειακής αστυνομίας της Ισπανίας και έχει ως αποκλειστικές αρμοδιότητες την έρευνα των εγκλημάτων, την προστασία των ατόμων και της περιουσίας, τη δημόσια τάξη, την αστυνόμευση του οδικού δικτύου της Καταλονίας και την εξασφάλιση τήρησης των νόμων του Καταλανικού Κοινοβουλίου. Μαζί με τις τοπικές αστυνομίες είναι το αποκλειστικό όργανο τήρησης της τάξης στην περιφέρεια παρά την παράλληλη λειτουργία της Ισπανικής Εθνικής Αστυνομίας και της Πολιτοφυλακής σε χώρους και τομείς που ορίζει το ισπανικό σύνταγμα.

Ιστορικά ανάγεται στον 18ο αιώνα όταν ιδρύθηκε από τον Φίλιππο Ε΄ για να καταπολεμήσει τους αντάρτες που συνέχιζαν να υποστηρίζουν τον αρχιδούκα Κάρολο μετά το πέρας του Πολέμου της Ισπανικής Διαδοχής και τους ληστές στην καταλανική επαρχία. Συνέχισε να λειτουργεί σταθερά (εξαιρουμένης μιας μικρής παύσης μεταξύ 1868 και 1876) μέχρι τον Ισπανικό Εμφύλιο, όπου στάθηκε πιστή στην Κυβέρνηση της Καταλονίας. Ως αποτέλεσμα, με την νίκη των δυνάμεων του στρατηγού Φράνκο το 1939 καταργήθηκε. Επανιδρύθηκε το 1983 στα πλαίσια της Ισπανικής Μεταπολίτευσης και ξεκίνησε να λειτουργεί  πρακτικά το 1994, αντικαθιστώντας σταδιακά την Ισπανική Αστυνομία στο σύνολο της καταλανικής επικράτειας.

Παραπομπές 

Καταλονία
Σώματα ασφαλείας
Κωνσταντίνος Παληός

Ο Κωνσταντίνος Παληός (1897 - 9 Οκτωβρίου 1985), του Βασιλείου, ήταν Έλληνας γιατρός και πολιτικός. Υπηρέτησε ως βουλευτής Ιωαννίνων από το 1958 ως το 1964.

Βιογραφία 
Γεννήθηκε στο Δίλοφο Ιωαννίνων το 1897.  Σπούδασε ιατρική και αρχικά έγινε διευθυντής του Γαλλικού Νοσοκομείου Αθηνών. Αργότερα ανέλαβε διευθυντής της Χειρουργικής Κλινικής του Νοσοκομείου "Ευαγγελισμός".  

Διετέλεσε ακόμα πρόεδρος του Ιατρικού Συλλόγου Αθηνών και πρόεδρος της Πανηπειρωτικής Αδελφότητας Αθηνών.

Εξελέγη για πρώτη φορά βουλευτής Ιωαννίνων με την ΕΡΕ  το 1958 και επανεξελέγη με το ίδιο κόμμα το 1961 και το 1963.

Απεβίωσε σε ηλικία 88 ετών στην Αθήνα τον Οκτώβριο του 1985 και κηδεύτηκε στις 10 Οκτωβρίου από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με τη Λιλή.

Παραπομπές 

Έλληνες ιατροί του 20ου αιώνα
Βουλευτές εκλεγμένοι με την ΕΡΕ
Βουλευτές Ιωαννίνων
Κράμβη η μέλαινα

Η Κράμβη η μέλαινα  (Brassica nigra) ή κοινώς η μαύρη μουστάρδα (Σανσκριτικά: राजक्षवक, rajakshavak· Μαραθικά: काळी मोहरी, Kali Mohari), είναι ετήσιο (annual) φυτό που καλλιεργείται για τους σπόρους του, οι οποίοι συνήθως χρησιμοποιούνται ως μπαχαρικό.

Περιγραφή
Το φυτό πιστεύεται ότι είναι εγγενές στην νότια περιοχή της Ευρώπης και ενδεχομένως, τη Νότια Ασία, όπου έχει καλλιεργηθεί για χιλιάδες χρόνια.

Το μπαχαρικό αποτελείται γενικά από αλεσμένους σπόρους του φυτού χωρίς το σπερματικό κέλυφος. Οι μικροί (1 mm) σπόροι είναι σκληροί και ποικίλλουν στο χρώμα από σκούρο καφέ έως μαύρο. Είναι γευστικοί, αν και δεν έχουν σχεδόν καθόλου άρωμα. Οι σπόροι συνήθως χρησιμοποιούνται στην Ινδική κουζίνα, για παράδειγμα, κάρυ, όπου είναι γνωστό ως rai. Οι σπόροι συνήθως ρίχνονται σε καυτό λάδι ή γκι (ghee), μετά το οποίο θα σκάσουν, απελευθερώνοντας μια χαρακτηριστική καρυοειδή γεύση. Οι σπόροι περιέχουν ένα σημαντικό ποσό λιπαρών ελαίων. Στην Ινδία, συχνά αυτό το λάδι, χρησιμοποιείται ως μαγειρικό λάδι. 

Στην Αιθιοπία, όπου και καλλιεργείται ως λαχανικό στο Γκόνταρ, Χάραρ και Σάουα (Shewa), οι βλαστοί και τα φύλλα καταναλώνονται μαγειρεμένα και οι σπόροι χρησιμοποιούνται ως μπαχαρικό. Η ονομασία του στα Αμχαρικά είναι senafitch (σαναφίτς).

Αλεσμένοι σπόροι του φυτού, αναμειγνυόμενοι με μέλι, χρησιμοποιούνται ευρέως στην ανατολική Ευρώπη, ως κατασταλτικό του βήχα. Στον Ανατολικό Καναδά, η χρήση της mouche de moutarde για τη θεραπεία των αναπνευστικών λοιμώξεων, ήταν δημοφιλής πριν από την έλευση της σύγχρονης ιατρικής. Αυτή συνίστατο στη μείξη τριμμένων σπόρων μουστάρδας με αλεύρι και νερό και τη δημιουργία ενός καταπλάσματος με την πάστα. Το κατάπλασμα τοποθετείτο στο στήθος ή την πλάτη και παρέμενε έως ότου το άτομο ένιωθε μια αίσθηση τσιμπήματος. 

Το φυτό μπορεί να φτάσει το ύψος από δύο έως οκτώ πόδια (0,61 μ - 2,4 μ.), με βότρεις από μικρά κίτρινα άνθη. Αυτά τα άνθη συνήθως έχουν πλάτος έως  in (0,83 εκ.), έκαστο με τέσσερα πέταλα. Τα φύλλα καλύπτονται με τριχίδια τα οποία δύναται να μαραθούν τις ζεστές μέρες, αλλά ανακτούν τη νύκτα.  

Από τη δεκαετία του 1950, το μαύρο σινάπι έχει γίνει λιγότερο δημοφιλές σε σχέση με τη Brassica juncea, επειδή κάποιες ποικιλίες της μουστάρδας Ινδίας, έχουν σπόρους οι οποίοι μπορούν να συγκομιστούν μηχανικά, με πιο αποτελεσματικό τρόπο.

Το μαύρο σινάπι είναι ο σπόρος που ανέφερε ο Ιησούς στο κατά Ματθαίον 13:31-32.

Παρόμοια φυτά
Παρά τις παρόμοιες κοινές ονομασίες τους, η μαύρη μουστάρδα και η λευκή μουστάρδα (το γένος Σινάπι), δεν είναι στενά συνδεδεμένες. Το μαύρο σινάπι ανήκει στο ίδιο γένος   με το λάχανο.

Η B. nigra, επίσης, μοιάζει με την Hirschfeldia incana ή Σεβάσμια μουστάρδα, (πρώην Brassica geniculata), η οποία είναι ένα πολυετές φυτό (perennial).

Εικόνες

Δείτε επίσης
 Σινάπι

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
  Entry in Gernot Katzer's spice pages, with pictures and detailed information
  Entry in Illinois Wildflowers
  Mustards

η μέλαινα
Μπαχαρικά
Φαρμακευτικά φυτά της Ασίας
Φαρμακευτικά φυτά της Ευρώπης
Φυλλώδη χορταρικά
Χλωρίδα της Ευρύτερης Συρίας
Δικαίωμα ψήφου

Το δικαίωμα ψήφου είναι το δικαίωμα του εκλέγειν στις πολιτικές εκλογές, αν και ο όρος χρησιμοποιείται κατά περίπτωση για κάθε δικαίωμα ψήφου. Το δικαίωμα υποψηφιότητας για κάποιο λειτούργημα ονομάζεται δυνατότητα υποψηφιότητας και ο συνδυασμός των δύο δικαιωμάτων του εκλέγειν και του εκλέγεσθαι ονομάζεται ενίοτε πλήρες δικαίωμα ψήφου. Σε πολλές γλώσσες, το δικαίωμα του εκλέγειν ονομάζεται δικαίωμα ψήφου και το δικαίωμα του εκλέγεσθαι παθητικό δικαίωμα ψήφου. Στην αγγλοσαξονική επικράτεια, τα συγκεκριμένα δικαιώματα ονομάζονται σε πολλές περιπτώσεις ενεργητικό και παθητικό δικαίωμα ψήφου. 

Το δικαίωμα ψήφου γίνεται συχνά αντιληπτό από την οπτική γωνία της εκλογής εκπροσώπων. Ωστόσο, ισχύει εξίσου για δημοψηφίσματα και πρωτοβουλίες. Η συμμετοχή σε ψηφοφορία περιγράφει όχι μόνο το νομικό δικαίωμα ψήφου, αλλά και το πρακτικό ζήτημα του κατά πόσον θα τεθεί ένα θέμα σε ψηφοφορία. Η χρησιμότητα και η αποτελεσματικότητα οποιασδήποτε ψηφοφορίας μειώνεται όταν τα σημαντικά ζητήματα αποφασίζονται μονομερώς από εκλεγμένους ή μη εκλεγμένους εκπροσώπους.

Στις περισσότερες αντιπροσωπευτικές δημοκρατίες, όσοι κατέχουν δικαίωμα ψήφου -συνήθως όσοι βρίσκονται στην κατάλληλη ηλικία ψήφου-, μπορούν να ψηφίσουν σε εκλογές εκπροσώπους. Ψηφοφορία χορηγείται στους πολίτες όταν έχουν συμπληρώσει την ηλικία ψήφου. Το τι θεωρείται πολίτης που πληροί τις προϋποθέσεις εξαρτάται από την απόφαση της εκάστοτε κυβέρνησης και το σχετικό νομοθετικό πλαίσιο, αλλά οι σε γενικές γραμμές οι περισσότερες δημοκρατίες δεν χορηγούν διαφορετικά δικαιώματα ψήφου επί τη βάσει του φύλου ή της φυλής. Κάτοικοι μη πολίτες μιας χώρας έχουν συνήθως δικαίωμα ψήφου σε χώρες στενά συνδεδεμένες με ενιαίο διοικητικό σύστημα (π.χ., οι πολίτες της Κοινοπολιτείας και οι πολίτες της Ευρωπαϊκής Ένωσης).

Το δικαίωμα ψήφου στην Ελλάδα
Στην Ελλάδα δικαίωμα ψήφου διατηρούν όσοι Έλληνες πολίτες έχουν συμπληρώσει το 17ο έτος της ηλικίας τους (δηλαδή μέχρι τις 31 Δεκεμβρίου του έτους των εκλογών) και όσοι είναι εγγεγραμμένοι σε εκλογικούς καταλόγους ενός δήμου ή της χώρας, εφόσον δεν στερούνται του δικαιώματος του εκλέγειν. Στερούνται του δικαιώματος όσοι τελούν, σύμφωνα με τις διατάξεις του Αστικού Κώδικα, σε καθεστώς πλήρους στερητικής δικαστικής συμπαράστασης και εκείνοι που το στερήθηκαν για δεδομένο χρονικό διάστημα, εξαιτίας αμετάκλητης ποινικής καταδίκης για εγκλήματα του ποινικού και στρατιωτικού ποινικού κώδικα.

Παραπομπές σημειώσεις

Σχετική βιβλιογραφία
Γιάννης Ζ. Δρόσος, 1990, Το δικαίωμα ψήφου των εκτός επικρατείας Ελλήνων εκλογέων, Αθήνα: Αντ. Ν. Σάκκουλας, 
Αθανάσιος Γ. Ξηρός, 1992, Το δικαίωμα της ψήφου των ναυτικών, Αθήνα: Αντ. Ν. Σάκκουλας. 
Μάρω Παντελίδου Μαλούτα, 2007, Μισός αιώνας γυναικείας ψήφου, μισός αιώνας γυναίκες στη Βουλή, Αθήνα: Βουλή των Ελλήνων.
Looney Tunes

Looney Tunes είναι τίτλος μίας αμερικανικής σειράς κινουμένων σχεδίων, η οποία κυκλοφορούσε μικρού μήκους ταινίες, σε παραγωγή Warner Bros., από το 1930 έως και το 1969, δηλαδή τη διάρκεια της χρυσής εποχής του αμερικανικού animation. Αδελφική σειρά της σειράς ήταν το Merrie Melodies. Η σειρά είναι ιδιαιτέρως γνωστή για τους ήρωες των ταινιών της, μεταξύ αυτών ο Bugs Bunny, ο Daffy Duck, ο Porky Pig, ο Elmer Fudd, ο Tweety, ο Sylvester, o Yosemite Sam, o Foghorn Leghorn, o Marvin the Martian, o Pepé Le Pew, o Speedy Gonzales, o Wile E. Coyote και The Road Runner, ο Taz, o Granny και πολλοί άλλοι ακόμα. Όλοι αυτοί, λοιπόν, οι χαρακτήρες αποκαλούν τους εαυτούς του ως Looney Tunes.

Η έμπνευση της εταιρείας προήλθε από τη μουσική σειρά του Ουώλτ Ντίσνεϋ Silly Symphony. Έτσι, αρχικά η Looney Tunes, ακολούθησε το μουσικό ύφος και αποτελούταν από δύο ήρωες τον Bosko και τον Buddy. Αργότερα και υπό τις οδηγίες των animation σκηνοθετών Ταξ Άβερι και  Τσακ Τζόουνς, αλλά και του φωνητικού ηθοποιού Μελ Μπλανκ, η σειρά απέκτησε μεγάλη δημοτικότητα και παρουσίασε πολλά δημοφιλή καρτούν. Από το 1942 έως το 1964, το Looney Tunes και το Merrie Melodies, υπήρξαν οι πιο δημοφιλείς παιδικές σειρές, προσπερνώντας δουλειές της Disney και άλλων γνωστών εταιρειών όπως η Fleischer Studios, η Walter Lantz Productions, η Terrytoons και η MGM.

Διαχρονική απήχηση 
Από τη στιγμή των επιτυχιών της, η σειρά Looney Tunes, έχει γίνει παγκόσμιας εμβέλειας, και έχει κυκλοφορήσει (μαζί με τους ήρωες της) σε τηλεοπτικές σειρές, σε κόμικς, σε κινηματογραφικές ταινίες, σε μουσικά άλμπουμ και σε βιντεοπαιχνίδια. Πολλοί από τους ήρωες της, εμφανίζονται καμιά φορά και ως cameo, έως και σήμερα, σε τηλεοπτικές σειρές, σε ταινίες, ακόμα και σε διαφημίσεις. Παρόλα αυτά, η πιο δημοφιλής φιγούρα της σειράς, που πλέον έχει γίνει cultural icon, είναι ο Bugs Bunny, ο οποίος μάλιστα κατέχει και δικό του αστέρι στη Λεωφόρο της Δόξας στο Χόλιγουντ. Μερικές από τις κινηματογραφικές ταινίες της σειράς, θεωρούνται έως και σήμερα, εκ των σημαντικότερων κινουμένων σχεδίων. Το 2013, το TV Guide, κατέταξε τρίτη τη σειρά, στη λίστα του με τις 60 Καλύτερες Σειρές Κινουμένων Σχεδίων όλων των εποχών.

Ταινίες 
 Space Jam (1996)
 Looney Tunes: Επιστροφή στη Δράση (2003)
 Διαστημικά Καλάθια: Η Νέα Γενιά (2021)

Παραπομπές

Εξωτερικοί σύνδεσμοι 

 Official Looney Tunes site
 

Looney Tunes
Τηλεοπτικές σειρές
Αμερικανικές τηλεοπτικές σειρές
Αμερικανικές τηλεοπτικές σειρές κινουμένων σχεδίων
Πεντέλεια

Η Πεντέλεια, γνωστότερη και ως  Ντουρντουβάνα (σλάβικο τοπωνύμιο που σημαίνει τριανταφυλλιά), είναι βουνό της Πελοποννήσου που βρίσκεται στα σύνορα των Νομών Αχαΐας και Κορινθίας. Πρόκειται για την νοτιότερη απόληξη του Χελμού (Αροάνια Όρη), που η ψηλότερη κορυφή της έχει υψόμετρο τα 2.109 μέτρα. 

Το μεγαλύτερο μέρος του βουνού καλύπτεται από κωνοφόρα, ενώ στους πρόποδες του αναπτύσσονται κυρίως φυλλοβόλα, όπως πλατάνια, ιτιές και λεύκες.

Στις νοτιοδυτικές υπώρειες του βουνού, κοντά στο χωριό Λυκουρία του Δήμου Καλαβρύτων, στην τοποθεσία Ράχη Πύργου ή Κεφαλόβρυσο πηγάζει ο Ποταμός Λάδωνας.

Παραπομπές

Βιβλιογραφία
Γεώργιος Παπανδρέου, Καλαβρυτινή επετηρίς: ήτοι πραγματεία περί της ιστορικής των Καλαβρύτων επαρχίας, Εκ του Τυπογραφείου των Καταστημάτων Μιχαήλ Ι. Σαλιβέρου, Εν Αθήναις 1906.
Γεωργία Ζ. Αλεξοπούλου, Συμβολή στην αρχαιολογία και τοπογραφία της Αζανίας (Βόρειας Αρκαδίας), Επαρχία Καλαβρύτων, τόμοι Α1'-Α2'-Β'-Γ'-Δ', αδημοσίευτη διδακτορική διατριβή, Πανεπιστήμιο Θεσσαλίας/Σχολή Επιστημών του Ανθρώπου-Τμήμα Ιστορίας, Αρχαιολογίας και Κοινωνικής Ανθρωπολογίας, Πάτρα 2009.

Βουνά της Αχαΐας
Βουνά της Κορινθίας
Δήμος Καλαβρύτων
Δήμος Σικυωνίων
Γεωγραφία της αρχαίας Αρκαδίας
Αρχαία Αρκαδία
Αρκαδική Αζανία
Bugs Bunny

O Bugs Bunny (ελληνική απόδοση: Μπαγκς Μπάνυ ή και Μπαγκς Μπάνι) είναι φανταστικός χαρακτήρας της σειράς κινουμένων σχεδίων Looney Tunes και Merrie Melodies, της Warner Bros.. Δημιουργήθηκε το 1940, από την Leon Schlesinger Productions (κατοπινή Warner Bros. Cartoons), και ο αρχικός ηθοποιός φωνής του χαρακτήρα ήταν ο Μελ Μπλανκ. Η δημοτικότητα του χαρακτήρα έφτασε στα ύψη, και πλέον θεωρείται ως ένα cultural icon, αλλά και είναι η επίσημη μασκότ της εταιρείας Warner Bros..

O Bugs Bunny είναι ένας ανθρωπόμορφος λαγός, γκρι χρώματος, γνωστός για τον επιπόλαιο και ξένοιαστο χαρακτήρα του. Η προφορά του πάρθηκε από τη νεοϋερκέζικη προφορά, και ακόμα γνωστότερη είναι η συνήθης ατάκα του: Eh... What's up, doc? (Τι τρέχει, φίλε), την οποία συνήθως τη λέει, μασουλώντας ένα καρότο. Ωστόσο, αρκετοί παρόμοιοι λαγοί, εμφανίστηκαν στα κινούμενα σχέδια της Warne Bros., όμως θεωρείται ευρέως, ότι για το συγκεκριμένο χαρακτήρα, πιστώνεται πολλά ο σκηνοθέτης Τεξ Άβερι, ο οποίος υπήρξε προτεινόμενος για Όσκαρ, το 1940, με την ταινία A Wild Hare.

Από τη στιγμή της πρώτης κυκλοφορίας του ο Bugs Bunny, έχει εμφανιστεί σε τηλεοπτικές σειρές, σε κινηματογραφικές ταινίες, σε μουσικούς δίσκους, σε βιντεοπαιχνίδια, σε θεματικά πάρκα, σε ταινίες μικρού μήκους και σε διαφημιστικά. Επίσης, έχει εμφανιστεί όσο κανένας άλλος καρτούν χαρακτήρας σε ταινίες, και είναι ο 9ος πιο γνωστός χαρακτήρας ταινιών σε όλο τον κόσμο. Κατέχει και αστέρι στη Λεωφόρο της Δόξας στο Χόλιγουντ.

Παραπομπές

Εξωτερικοί σύνδεσμοι 
 Bugs Bunny at Toonopedia
 Warner Bros. Studios
 Bugs Bunny at Loonipedia

Looney Tunes (χαρακτήρες)
Τάσος Αναστασιάδης (πετοσφαιριστής)

Ο Τάσος Αναστασιάδης (γεννημένος στις 26 Νοεμβρίου του 1982) είναι Έλληνας πετοσφαιριστής που αγωνίζεται στη θέση του πασαδόρου, στην ομάδα της Ορεστιάδας.

Καριέρα 
Ο Τάσος Αναστασιάδης ξεκίνησε την καριέρα του από τον Ορφέα Ηλιούπολης το 1993 μέχρι το 2000. Στη συνέχεια αγωνίστηκε για τα επόμενα τέσσερα χρόνια στον ΑΠΣ Μακεδονικό (2000-2004). Το καλοκαίρι του 2004 πήρε μεταγγραφή για τον Άρη, ενώ την περίοδο 2005-2010 αγωνίστηκε για την ομάδα του Π.Ο. Μουδανιών. Την επόμενη χρονιά (2011-2012) αγωνίστηκε για τον Επίκουρο Πολίχνης, ενώ την περίοδο 2011-2014 έπαιξε για την Νίκη Αιγινίου. Το καλοκαίρι του 2014 πήρε μεταγγραφή για την ομάδα του ΠΑΟΚ κατακτώντας το εγχώριο νταμπλ. Την επόμενη αγωνιστική περίοδο (2015-2016) επέστρεψε στη Νίκη Αιγινίου, ενώ το καλοκαίρι του 2016 ανακοινώθηκε από την ομάδα της Ορεστιάδας.

Τίτλοι και Διακρίσεις 
 1 Πρωτάθλημα Ελλάδας:
2015
 1 Κύπελλο Ελλάδας:
2015

Πηγές 
Αναστάσιος Αναστασιάδης
Στη Νίκη Αιγινίου ο Αναστασιάδης
Τον Τάσο Αναστασιάδη στην πάσα ανακοίνωσε ο ΑΟ Ορεστιάδας

Έλληνες αθλητές της πετοσφαίρισης
Πετοσφαιριστές Άρη
Πετοσφαιριστές ΠΑΟΚ
Πετοσφαιριστές Ορεστιάδας
Λίμπερμαν Αγκάμεζ

Ο Λίμπερμαν Αγκάμεζ (Liberman Agámez, γεννημένος στις 15 Φεβρουαρίου 1985) είναι διεθνής πετοσφαιριστής με καταγωγή από την Κολομβία.

Καριέρα 
O Λίμπερμαν Αγκάμεζ ξεκίνησε την καριέρα του στην Ελλάδα το 2004 από τον Ιωνικό Νέας Φιλαδέλφειας. Την επόμενη χρονιά (2005) μεταπήδησε στον Α.Ο. Παγκρατίου στον οποίο παρέμεινε για λίγους μήνες, καθώς τον χειμώνα του 2005 πήρε μεταγγραφή στην ομάδα του Παναθηναϊκού. Στους πράσινους παρέμεινε μέχρι το καλοκαίρι του 2010 και κατέκτησε μαζί τους ένα πρωτάθλημα (2006), τρία κύπελλα (2007, 2008, 2010) κι ένα σούπερ καπ (2007). Τα επόμενα τρία χρόνια (2010-2013) αγωνίστηκε στο πρωτάθλημα Τουρκίας για λογαριασμό της Άρκας, με την οποία κατέκτησε ένα πρωτάθλημα (2013) κι ένα κύπελλο (2011). Την περίοδο 2013-2015, αγωνίστηκε στο πρωτάθλημα της Κορέας με τους Τσεονάν Σκάιγουοκερς ενώ το 2015 επέστρεψε στο πρωτάθλημα Τουρκίας αγωνιζόμενος για την Γαλατασαράι. Το καλοκαίρι του 2016 ανακοινώθηκε απο τον Ολυμπιακό.

Διεθνείς συμμετοχές 
Ο Λίμπερμαν Αγκάμεζ αγωνίζεται με την εθνική ομάδα πετοσφαίρισης της Κολομβίας από το 2005.

Τίτλοι

Διεθνείς 
2  Πρωτάθλημα Νοτίου Αμερικής:
2013, 2015

Συλλογικοί 
1 Πρωτάθλημα Ελλάδας:
2006
3 Κύπελλα Ελλάδας:
2007, 2008, 2010
1 Σούπερ Καπ Ελλάδας:
2007
1 Πρωτάθλημα Τουρκίας:
2013
1 Κύπελλο Τουρκίας:
2011

Πηγές 
Liberman Agamez Clubs
Liberman Agamez Details

Κολομβιανοί πετοσφαιριστές
Πετοσφαιριστές ΠΑΟ
Πετοσφαιριστές ΟΣΦΠ
Χλωριούχο αμμώνιο

Το χλωριούχο αμμώνιο είναι ανόργανη χημική ένωση, που περιέχει άζωτο, υδρογόνο και χλώριο, με μοριακό τύπο NH4Cl. 

Είναι το άλας που προκύπτει από την αντίδραση εξουδετέρωσης του υδροχλωρικού οξέος (HCl) από αμμωνία (NH3):Στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, το χημικά καθαρό χλωριούχο αμμώνιο είναι λευκό κρυσταλλικό άλας, πολύ ευδιάλυτο στο νερό. Τα (υδατικά) διαλύματα χλωριούχου αμμωνίου είναι ελαφρώς όξινα. Αμμωνιακό άλας (sal ammoniac) ονομάζεται το ορυκτό χλωριούχο αμμώνιο. Είναι ορυκτό που συνήθως σχηματίστηκε από την καύση εκβολάδων γαιανθράκων, (που σχηματίστηκαν με τη σειρά τους) από τη συμπύκνωση ανθρακούχων αερίων. Έχει, επίσης, βρεθεί γύρω από κάποιους τύπους ηφαιστειακών πόρων. Οι κύριες εφαρμογές του είναι ως λίπασμα και ως αρωματικό πρόσθετο σε κάποιους τύπους γλυκόριζας.

Παραγωγή 

Είναι έτερο προϊόν της διεργασίας Σολβέ (Solvay process), της οποίας το κύριο προϊόν είναι το ανθρακικό νάτριο (Na2CO3):Εκτός από το γεγονός ότι έτσι κι αλλιώς η μέθοδος αυτή αποτελεί την κύρια μέθοδο παραγωγής χλωριούχου αμμωνίου, αποτελεί επιπλέον μέθοδο ελαχιστοποίησης της έκλυσης αμμωνίας στο περιβάλλον, κατά τη διάρκεια διαφόρων βιομηχανικών διεργασιών, που παράγουν αμμωνία ως παραπροϊόν.

Εναλλακτικά, το χλωριούχο αμμώνιο παράγεται βιομηχανικά και με την αντίδραση αμμωνίας και υδροχλωρίου, τόσο στην αέρια κατάσταση, όσο και σε διαλύματα:Ακόμη, το χλωριούχο αμμώνιο υπάρχει σε φυσική ορυκτή μορφή σε ορισμένες ηφαιστειογενείς περιοχές, σχηματίζοντας ηφαιστειογενή πετρώματα γύρω από πόρους διαφυγής καπνού. Οι κρύσταλλοι χλωριούχου αμμωνίου σχηματίζονται άμεσα από την αέρια κατάσταση, αλλά τείνουν να είναι βραχύβιοι, γιατί είναι πολύ ευδιάλυτοι στο νερό.

Χημικές ιδιότητες 

Το χλωριούχο αμμώνιο μοιάζει να εξαχνώνεται με όταν θερμαίνεται, αλλά στην πραγματικότητα διασπάται σε ατμούς αμμωνίας και αέριο υδροχλώριο:Το χλωριούχο αμμώνιο έχει συμπεριφορά ασθενούς οξέος και γι' αυτό αντιδρά με ισχυρές βάσεις, όπως το υδροξείδιο του νατρίου (NaOH), εκλύοντας ατμούς αμμωνίας:Ομοίως, αντιδρά και με άλατα που έχουν βασική συμπεριφορά, όπως τα ανθρακικά αλκαλιμέταλλα (M2CO3), σε αυξημένες θερμοκρασίες, δίνοντας αμμωνία και τα αντίστοιχα χλωρίδια των συγκεκριμένων μετάλλων (MCl). Για παράδειγμα:Ένα διάλυμα 5% κατά βάρος χλωριούχου αμμωνίου σε νερό έχει pH που κυμαίνεται από 4,6 ως 6,0.

Κάποιες αντιδράσεις χλωριούχου αμμωνίου με άλλα χημικά είναι ενδοθερμικές, όπως αντίδρασή του με το υδροξείδιο του βαρίου [Ba(OH)2] , όπως και η διάλυση του ίδιου του χλωριούχου αμμωνίου στο νερό.

Αναφορές 

Ανόργανες ενώσεις χλωρίου
Ανόργανες ενώσεις του αζώτου
Ενώσεις αμμωνίου
Αμμωνιακά άλατα
Τζάστιν Νταφ

Ο Τζάστιν Νταφ (Justin Duff, γεννημένος στις 10 Μαΐου 1988) είναι Καναδός διεθνής πετοσφαιριστής. Έχει ύψος 2.00 μ. και αγωνίζεται στη θέση του κεντρικού.

Καριέρα 
Ο Τζάστιν Νταφ ξεκίνησε την καριέρα του στην Ευρώπη το 2010, υπογράφοντας στους Χοτβόλεϊς Βιέννης της Αυστρίας. Τα επόμενα δύο χρόνια, αγωνίστηκε στο τουρκικό πρωτάθλημα και την Άρκας, κατακτώντας το τρόπαιο του 2013. Την επόμενη περίοδο (2013-2014) αγωνίστηκε στην ρωσική Μπελογκόρι Μπέλγκοροντ και στην Γιαχάρτα Ένερτζι της Ινδονησίας. Το 2014 επέστρεψε στην Ευρώπη για λογαριασμό της πολωνικής Λουσνίτζκα Μπίντγκοστζ, ενώ το 2015 πήρε μεταγγραφή στην πορτογαλική Μπενφίκα, κατακτώντας το κύπελλο του 2016. Τον Ιούνιο του 2016 ανακοινώθηκε από τον Ολυμπιακό.

Διεθνείς συμμετοχές 
Ο Τζάστιν Νταφ αγωνίζεται με την εθνική ομάδα πετοσφαίρισης του Καναδά μετρώντας 134 συμμετοχές και έχει κατακτήσει τρία μετάλλια στο |Πρωτάθλημα Εθνικών ομάδων Βορείου και Κεντρικής Αμερικής.

Τίτλοι

Διεθνείς 
1  Πρωταθλήματος Βορείου & Κεντρικής Αμερικής:
2011
1  Πρωταθλήματος Βορείου & Κεντρικής Αμερικής:
2013
1  Πρωταθλήματος Βορείου & Κεντρικής Αμερικής:
2015

Συλλογικοί 
1 Πρωτάθλημα Τουρκίας:
2013
1 Κύπελλο Πορτογαλίας:
2016

Πηγές 
 Ανακοίνωσε Νταφ ο Ολυμπιακός
 Justin Duff

Καναδοί πετοσφαιριστές
Πετοσφαιριστές ΟΣΦΠ
Merrie Melodies

Το Merrie Melodies είναι αμερικανική σειρά κινουμένων σχεδίων με κωμικές ταινίες μικρού μήκους της Warner Bros.. Η σειρά προβαλλόταν μεταξύ του 1931 και του 1969, ήτοι κατά τη διάρκεια της χρυσής εποχής animation του Χόλιγουντ. Μαζί με τη συγγενή σειρά, Looney Tunes, παρουσίασαν πολλούς διάσημους, έως και σήμερα, χαρακτήρες καρτούν, μεταξύ των οποίων οι Bugs Bunny, Daffy Duck, Porky Pig και Elmer Fudd.

Η σειρά ξεκίνησε να παράγεται από την εταιρεία Harman-Ising Pictures, μεταξύ των ετών 1931 και 1933, κατόπιν από την εταιρεία Leon Schlesinger Productions, μεταξύ 1933 και 1944. Ο Σκλέσινγκερ, πούλησε την εταιρεία του το 1944 στη Warner Bros., που μετονομάστηκε εκ νέου σε Warner Bros. Cartoons, η οποία συνέχισε την παραγωγή έως το 1963. Η Merrie Melodies, έκτοτε, και για τρία χρόνια συνέχισε να παράγεται από την DePatie-Freleng Enterprises και την Format Films. Τα τελευταία δύο χρόνια της σειράς, τα ανέλαβε ξανά η Warner Bros. Cartoons.

Συνολικά, τρεις ταινίες της σειράς κέρδισαν το Όσκαρ Καλύτερης Ταινίας Κινουμένων Σχεδίων, το Tweetie Pie (1947), το Speedy Gonzales (1955) και το Birds Anonymous (1957). Άλλες τρεις ταινίες της εταιρείας (Duck Amuck (1953), One Froggy Evening (1955) και What's Opera, Doc? (1957) επελέγησαν από τη Βιβλιοθήκη του Κογκρέσου, και μπήκαν στο National Film Registry, επειδή ήταν "πολιτισμικά, ιστορικά και αισθητικά σημαντικές". Το 2013, το περιοδικό TV Guide κατέταξε τη σειρά (υπό το όνομα Looney Tunes) στην τρίτη θέση ως το Καλύτερο Καρτούν Όλων των Εποχών (ανάμεσα από 60).

Παραπομπές

Εξωτερικοί σύνδεσμοι 

 The Big Cartoon Database entry for Merrie Melodies

Αγγλόφωνες ταινίες
Looney Tunes
Δημόσια Επιχείρηση Αερίου

Η Δημόσια Επιχείρηση Αερίου (ΔΕΠΑ) είναι η δημόσια εταιρεία παροχής φυσικού αερίου στην Ελλάδα. Η εταιρεία, με έτος ίδρυσης το 1988, λειτουργεί στο πλαίσιο της δικαιοδοσίας του ΤΑΙΠΕΔ. Πρόεδρος Δ.Σ. είναι ο Ιωάννης Παπαδόπουλος, ο Κωνσταντίνος Ξιφαράς ορίστηκε νέος Διευθύνων Σύμβουλος το 2019.   

Το 2005, με σκοπό την απελευθέρωση της αγοράς φυσικού αερίου, ιδρύθηκε η ΔΕΣΦΑ Α.Ε. ως πλήρως ελεγχόμενη θυγατρική για τη μεταφορά φυσικού αερίου στην Ελλάδα. Από τότε, η ΔΕΠΑ πωλεί αέριο σε μεγάλους καταναλωτές και στις εταιρείες παροχής φυσικού αερίου. Το φυσικό αέριο εισάγεται μέσω αγωγών από τη Βουλγαρία και την Τουρκία και στον τερματικό σταθμό Υγροποιημένου Φυσικού Αερίου (ΥΦΑ) Ρεβυθούσας.

Το 2019 η κυβέρνηση  του Κυριάκου Μητσοτάκη αποφάσισε τη διάσπαση της εταιρείας σε ΔΕΠΑ Υποδομών, ΔΕΠΑ Διεθνών Έργων και ΔΕΠΑ Εμπορίας.

Διάσπαση και ιδιωτικοποίηση 

Στη ΔΕΠΑ Υποδομών υπάγονται οι συμμετοχές της ΔΕΠΑ στις εταιρείες διαχείρισης των δικτύων διανομής φυσικού αερίου στην Ελλάδα, τα πάγια των δικτύων διανομής, το δίκτυο οπτικών ινών που ανήκει στην κυριότητα της ΔΕΠΑ και τα δικαιώματα και υποχρεώσεις της ΔΕΠΑ σε δίκτια διανομής φυσικού αερίου (συμπιεσμένου ή υγροποιημένου), εκτός από τη συμμετοχή της σε διεθνή έργα.

Στη ΔΕΠΑ Διεθνή Έργων θα υπαχθούν οι συμμετοχές της ΔΕΠΑ σε διεθνή έργα. 

Η εναπομείνασα μητρική εταιρεία θα μετονομαστεί σε ΔΕΠΑ Εμπορίας και θα ασχολείται, κυρίως, με το κομμάτι της εισαγωγής και προμήθειας φυσικού αερίου αλλά και την ηλεκτρική ενέργεια, καθώς και πιθανά δικαιώματα και υποχρεώσεις της ΔΕΠΑ σε διεθνή έργα (π.χ. δεσμεύσεις ποσοτήτων σε διακρατικούς αγωγούς). 

Το ΤΑΙΠΕΔ, στο οποίο πριν τη διάσπαση ανήκε το 65% των μετοχών της ΔΕΠΑ (το υπόλοιπο 35% ανήκει στα Ελληνικά Πετρέλαια), θα προχωρήσει σε ιδιωτικοποίηση της συμμετοχή του στις εταιρείες ΔΕΠΑ Υποδομών και ΔΕΠΑ Εμπορίας (το 65% της κάθε εταιρείες). Αντίθετα, θα παραχωρήσει το ποσοστό της συμμετοχής του στη ΔΕΠΑ Διεθνών Έργων (65%) στο Δημόσιο.

Όμιλος ΔΕΠΑ 
Ο Όμιλος ΔΕΠΑ αποτελείται από την 100% θυγατρική ΔΕΣΦΑ, την κατά 50% θυγατρική ΥΦΑ Ποσειδών και τις κατά 51% θυγατρικές Εταιρείες Παροχής Αερίου (ΕΠΑ) Αττικής, Θεσσαλονίκης και θεσσαλίας.

Παραπομπές

Εξωτερικοί σύνδεσμοι 
 Επίσημος ιστότοπος

Ιδιωτικοποιήσεις στην Ελλάδα
Ελληνικές επιχειρήσεις πετρελαιοειδών και αερίου
Ελληνικά εμπορικά σήματα
Άτος Φερέιρα Κόστα

Ο Άτος Φερέιρα Κόστα (Athos Ferreira Costa, γεννημένος στις 29 Νοεμβρίου 1989 είναι Βραζιλιάνος πετοσφαιριστής που αγωνίζεται στη θέση του κεντρικού.

Καριέρα 
Ο Άτος Φερέιρα Κόστα αγωνίστηκε στην Βραζιλία από το 2007 έως το 2015. Οι ομάδες με τις οποίες έπαιξε είναι κατά σειρά οι Πινιέιρος, Ναούτικο, Σάντο Αντρέ, Μπαράο Σεβάλ, Βόλεϊ Φουτούρο, RJX, Μόντες Κλάρος και Μπέντο Βόλεϊ. Το 2015 αγωνίστηκε στο πρωτάθλημα της Αιγύπτου με την Ζάμαλεκ, με την οποία κατέκτησε το κύπελλο του 2016. Τον Οκτώβριο του 2016, ανακοινώθηκε από τον Ολυμπιακό.

Τίτλοι 

 1 Λιγκ Καπ Ελλάδας:
2017
 1 Κύπελλο Ελλάδας:
2017
1 Κύπελλο Αιγύπτου:
2016

Πηγές
 Athos Ferreira Costa clubs
 Πήρε Βραζιλιάνο κεντρικό ο Ολυμπιακός

Βραζιλιάνοι πετοσφαιριστές
Πετοσφαιριστές ΟΣΦΠ